**Д О Г О В О Р**

**№ РД …………/……………..**

Днес, .................. 2017 г., в гр. София, между:

**1. УМБАЛ „Света Екатерина” ЕАД**, със седалище и адрес: гр. София, 1431, бул. „Пенчо Славейков” № 52А, вписано в търговския регистър на Агенцията по вписванията, ЕИК: 831605845, представлявано от проф. д-р Генчо Начев, д.м.н. – изпълнителен директор, наричано по-нататък в Договора **„ВЪЗЛОЖИТЕЛ”**, от една страна,

и

**2.** „…...................................…………” , със седалище и адрес: гр. …...............…….., ул./бул..…....……….........….. № ……, вписано в търговския регистър на Агенцията по вписванията, ЕИК: ……………………., представлявано от …………………….. – ………………., наричано по-нататък в договора **„ИЗПЪЛНИТЕЛ”**, от друга страна,

на основание чл. 112, ал. 1 от Закона за обществените поръчки (ЗОП) и в изпълнение на Решение № .................................... на Изпълнителния директор на УМБАЛ „Света Екатерина” ЕАД за определяне на изпълнител на обществена поръчка с предмет: **„Доставка, монтаж, пускане в експлоатация и гаранционна поддръжка на система за хибридна операционна зала при УМБАЛ „Света Екатерина” ЕАД, както и обучение на медицинските специалисти и други длъжностни лица за работа със системата”*,*** се сключи настоящият договор, като страните се споразумяха за следното:

**І. ПРЕДМЕТ НА ДОГОВОРА**:

**1.1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да:

а) достави медицинските изделия (медицинското оборудване), подробно описани в Приложения № 1 и № 2, които са неразделна част от настоящия договор;

 б) монтира и пусне в експлоатация медицинските изделия (медицинското оборудване);

 в) обучи персонала на **ВЪЗЛОЖИТЕЛЯ** за работа с медицинските изделия (медицинското оборудване);

 г) осигури гаранционна поддръжка на медицинските изделия (медицинското оборудване) по време на гаранционния им срок;

д) осигури профилактика ………., по време на гаранционния срок на медицинското изделие (медицинското оборудване) за сметка на **ИЗПЪЛНИТЕЛЯ**.

**1.2.** Място на изпълнение на доставката на медицинските изделия (медицинско оборудване) е: сградата на УМБАЛ „Света Екатерина” ЕАД, гр. София, бул. „Пенчо Славейков” № 52А, Стопански склад.

**1.3.** Място на изпълнение на:

 1.3.1. услугите по монтажа и пускането в експлоатация на медицинското оборудване, провеждане на обучението на персонала и извършването на гаранционна поддръжка по време на гаранционния му срок е ……………………………………………. при УМБАЛ „Света Екатерина” ЕАД.

**ІІ. СРОК НА ДОГОВОРА**:

**2.1**. Настоящият договор влиза в сила от момента на подписването му от двете страни.

 **2.2.** Срокът за доставка на апаратурата е ………………….. седмици, от датата на подписване на договора с избрания изпълнител.

 **2.3.** Срокът за изпълнение на услугите по технологичен проект за разполагане на оборудването, монтаж, конфигурация, интеграция, тестване и въвеждане в експлоатация на доставената апаратура е до ……………………. седмици, от датата на доставяне на апаратурата, посочена в приемо-предавателния протокол за доставка.

 **2.4.** Срокът за обучение на медицинските специалисти и други длъжностни лица за работа с апаратурата е ………….. (………) работни дни, след деня на пускане в експлоатация.

 **2.5.** Срокът за извършване на цялостна гаранционна поддръжка по време на гаранционния срок на апаратурата е …………… (………………….) месеца, считано от датата на подписване на протокола за монтиране и пускане в експлоатация.

**III. ЦЕНА И НАЧИН НА ПЛАЩАНЕ**:

**3.1.** Цената за изпълнение предмета на договора е ………... лв., без ДДС, в която са включени: доставка, технологичен проект, монтаж, пускане в експлоатация, обучение на медицинските специалисти и други длъжностни лица и извършване на гаранционна поддръжка на доставеното медицинско изделие (медицинско оборудване), с цена ………. лв., без ДДС, съгласно Приложение № 4 към настоящия договор.

**3.2.** Общата стойност по договора е .................. (.........................) лв. без ДДС, общата стойност на договора с ДДС е ............. (.................................) лв., която стойност включва: стойността на медицинското изделие (медицинско оборудване), компонентите и пълната окомплектовка на мед. оборудване, необходими за пускането в експлоатация, Технологичния проект и всички разходи, свързани с него, разходите по доставката на оборудването (транспортни разходи, застраховки, магазинаж, както и всички вносни мита и такси, действащи към момента на доставката); както и стойността за извършване на: услугите по монтажа и пускането в експлоатация на медицинското оборудване; услугите по провеждане на обучение на персонала за работа със съответното оборудване и услугите по гаранционна поддръжка по време на гаранционния срок на съответното оборудване.

**3.3.** Плащането по настоящия договор се извършва с платежно нареждане по банковата сметка на **ИЗПЪЛНИТЕЛЯ**, както следва:

**1)** отложено, в срок до 60 /шестдесет/ дни, след представяне на приемо-предавателни протоколи за: доставка, монтаж и пускане в експлоатация на медицинската апаратура и за проведено обучение на медицинските специалисти и други длъжностни лица за работа с оборудването, и издадена фактура.

**2)** Извършването на гаранционна поддръжка на доставеното медицинско изделие (медицинско оборудване) е безплатна.

 Банковата сметка на **ИЗПЪЛНИТЕЛЯ** е: ТБ „............................................................” клон: .................................................., IBAN: …………….................BIC: ..................................

 **3.4. ВЪЗЛОЖИТЕЛЯТ** определя конкретната дата на плащане в срока, определен по предходната т. 3.3.

**3.5.** В случай на промяна на банковата сметка, **ИЗПЪЛНИТЕЛЯТ** се задължава своевременно писмено да уведоми **ВЪЗЛОЖИТЕЛЯ.**

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**:

**4.1. ВЪЗЛОЖИТЕЛЯТ** е длъжен да окаже необходимото съдействие на **ИЗПЪЛНИТЕЛЯ** за изпълнение на договора.

**4.2. ВЪЗЛОЖИТЕЛЯТ** е длъжен да приеме доставените в срок и на място медицински изделия/аппаратура (медицинско оборудване), съответстващи на Спецификацията - Приложение № 1 към договора и техническото предложение на**ИЗПЪЛНИТЕЛЯ** - Приложение № 2 към настоящия договор и да подпише приемо-предавателен протокол и фактура.

**4.3. ВЪЗЛОЖИТЕЛЯТ** е длъжен да заплати цената по този договор в размер, срокове и по начин, както е уговорено в него.

**4.4.** **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да изпълни предмета на договора в срок и без отклонения.

**4.5.** **ВЪЗЛОЖИТЕЛЯТ** има право, когато **ИЗПЪЛНИТЕЛЯТ** се е отклонил от изискванията за доставката по т. 1.1. и т. 2.1. от настоящия договор, да откаже приемането на част или цялото количество медицински изделия/апаратура (медицинско оборудване), както и да откаже да заплати съответното възнаграждение.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**:

**5.1. ИЗПЪЛНИТЕЛЯТ** се задължава да достави на **ВЪЗЛОЖИТЕЛЯ** на свой риск срещу договорената цена, договорените съгласно раздел I от настоящия договор количество и вид на медицински изделия (медицинско оборудване) в оригинална опаковка с ненарушена цялост.

**5.2. ИЗПЪЛНИТЕЛЯТ** се задължава да осигури за своя сметка транспорта по доставката до местоизпълнението.

**5.3. ИЗПЪЛНИТЕЛЯТ** се задължава да състави и подпише фактура и приемо-предавателен протокол, съгласно раздел VI от настоящия договор.

**5.4. ИЗПЪЛНИТЕЛЯТ** се задължава да прехвърли на **ВЪЗЛОЖИТЕЛЯ** собствеността на медицинското изделие (медицинско оборудване) след подписването на приемо-предавателен протокол за монтаж и пускане в експлоатация на оборудването.

**5.5.** **ИЗПЪЛНИТЕЛЯТ** се задължава да достави, монтира и пусне в експлоатация медицинското изделие (медицинско оборудване), съгласно посочените в т. 2.2. и т. 2.3. от настоящия договор срокове.

**5.6. ИЗПЪЛНИТЕЛЯТ** е длъжен да осигури обучение на персонала, съгласно посочения в т. 2.4. от настоящия договор срок.

**5.7. ИЗПЪЛНИТЕЛЯТ** е длъжен да извършва гаранционна поддръжка на медицинското оборудавне/апаратура (или компонент на мед. оборудване) по време на гаранционния му срок, съгласно посочения в т. 2.5. от настоящия договор срок.

 **5.8***.* **ИЗПЪЛНИТЕЛЯТ** е длъжен да предостави на **ВЪЗЛОЖИТЕЛЯ** всички оригинални счетоводни документи, свързани с доставката (фактури, копия от митнически декларации и т.н.), както и документи, преведени на български език, свързани с експлоатацията на стоката, предоставени му от производителя (инструкция за употреба, упътвания, документи за гаранционни срокове, срокове на годност и т.н.).

**5.9. ИЗПЪЛНИТЕЛЯТ** е длъжен да представи гаранция за изпълнение на договора в размер на 5 % от общата му стойност без ДДС, посочена в т. 3.2. от настоящия договор.

**5.10. ИЗПЪЛНИТЕЛЯТ** няма право да наема други подизпълнители, освен посочените в офертата му и заявили съгласието си за участие при изпълнение на поръчката. /когато това е приложимо/

**5.11.** За извършената от подизпълнителите работа **ИЗПЪЛНИТЕЛЯТ** отговаря като за своя.

 **5.12. ИЗПЪЛНИТЕЛЯТ** е длъжен да сключи договор за подизпълнение с посочения в офертата му подизпълнител, в срок от 2 /два/ дни от сключване на настоящия договор и да представи копие на **ВЪЗЛОЖИТЕЛЯ,** заедно с доказателства, че подизпълнителят/те отговаря/т на съответните критерии за подбор, съобразно вида и дела от поръчката, който ще изпълнява/т, и за него/тях не са налице основания за отстраняване от процедурата, в тридневен срок от сключване на договора с подизпълнителя/подизпълнителите, в случай на ползване на подизпълнител.

**5.13. ИЗПЪЛНИТЕЛЯТ** има право да иска от **ВЪЗЛОЖИТЕЛЯ** необходимото съдействие за осъществяване на доставката.

**5.14.** **ИЗПЪЛНИТЕЛЯТ** има право да иска приемане на доставката чрез определено от **ВЪЗЛОЖИТЕЛЯ** лице.

**5.15. ИЗПЪЛНИТЕЛЯТ** има право да получи от **ВЪЗЛОЖИТЕЛЯ** съответното възнаграждение, съгласно раздел III от настоящия договор.

**VI. ПРИЕМАНЕ И ПРЕДАВАНЕ НА МЕДИЦИНСКИТЕ ИЗДЕЛИЯ**:

**6.1.** Предаването и приемането на медицинските изделия (медицинско оборудване) се осъществява от определени представители на **ВЪЗЛОЖИТЕЛЯ** и на **ИЗПЪЛНИТЕЛЯ.**

**6.2.** При приемането на доставените медицински (медицинско оборудване), длъжностно лице, определено от **ИЗПЪЛНИТЕЛЯ** съставя приемо-предавателен протокол в два екземпляра – по един за всяка от страните по договора, и подписва двата екземпляра от страна на **ИЗПЪЛНИТЕЛЯ**. В протокола се вписват: номера и датата на договора, номер и дата на издадената от **ИЗПЪЛНИТЕЛЯ** фактура /когато тя е издадена в деня на доставката/, наименование(я) на медицинското изделие(я), количество, производител и каталожния номер.

**6.3.** Медицинските изделия (медицинско оборудване) се приемат от длъжностно лице, определено от **ВЪЗЛОЖИТЕЛЯ**, което подписва двата екземпляра на приемо-предавателния протокол в момента на доставката на стоката и вписва деня и часа на доставката.

**6.4.** Медицинските изделия (медицинско оборудване) трябва да бъдат транспортирани, съгласно установените за това ред и условия, и същата следва да е опакована в опаковка, която я запазва от всякакви повреди по време на транспортирането й.

**6.5. ИЗПЪЛНИТЕЛЯТ** носи отговорност за вреди, произлезли от неправилна или недостатъчна опаковка или неправилна, или недостатъчна маркировка.

**6.6.** Упълномощено от **ВЪЗЛОЖИТЕЛЯ** лице проверява съответствието на доставката със Спецификацията – Приложение № 1 към договора и Техническото предложение на**ИЗПЪЛНИТЕЛЯ**за изпълнение на поръчката – Приложение № 2 към настоящия договор в присъствието на представител на **ИЗПЪЛНИТЕЛЯ**.

**6.7.** При предаване на медицинското изделие **ИЗПЪЛНИТЕЛЯТ** е длъжен да представи документи, свързани с експлоатацията на медицинското изделие /медицинското оборудване/, предоставени му от производителя (инструкция за употреба на български език, упътвания, документи за гаранционни срокове, срокове на годност и т.н.) и подписан от него списък на същата с описание на вида й, техническите й характеристики и окомплектовка.

**6.8.** Работата на подизпълнителясе приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя. За тази цел се подписва протокол за монтаж и пускане в експлоатация на медицинското оборудване между упълномощени представители на **ВЪЗЛОЖИТЕЛЯ, ИЗПЪЛНИТЕЛЯ и ПОДИЗПЪЛНИТЕЛЯ,** в случай на ползване на подизпълнител.

 **6.9.** Във връзка с проведеното обучение на медицинските специалисти и други длъжностни лица за работа с медицинското изделие (медицинското оборудване), работата на подизпълнителя**,** се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя. За тази цел се подписва протокол за извършено обучениемеждуупълномощени представители на **ВЪЗЛОЖИТЕЛЯ, ИЗПЪЛНИТЕЛЯ** и **ПОДИЗПЪЛНИТЕЛЯ**.

 **VII. КАЧЕСТВО И СРОК НА ГОДНОСТ**:

**7.1.** Доставената стока трябва:

а) да има нанесена „СЕ” маркировка;

б) да има нанесен идентификационен номер на нотифицирания орган, когато съответната процедура за оценяване на съответствието изисква нанасянето му;

в) да е с четлива маркировка за дата на производство, срок на годност, партиден номер;

г) върху изделието, върху опаковката му и в инструкцията за употреба да са нанесени данните, посочени в чл. 16 от ЗМИ.

**7.2.** Към датата на доставката срокът на годност на стоката, предмет на настоящия договор, следва да бъде не по-малък от 80 % от обявения от производителя - за стоките за които е приложимо.

**VIII. ГАРАНЦИОННИ СРОКОВЕ И ПОДДРЪЖКА**:

**8.1.** Гаранционният срок на медицинско оборудване е …………........... (…………………….) месеца, считано от датата на подписване на протокола за монтиране и пускане в експлоатация на мед. оборудване.

**8.2.** Гаранционният срок започва да тече от датата на подписване на протокола за монтиране и пускане на мед. оборудване по т. 1.1. буква. „а” от настоящия договор.

**8.3.** По време на гаранционния срок на медицинското оборудване**, ИЗПЪЛНИТЕЛЯТ** извършва профилактика на медицинските изделия (медицинското оборудване).

**8.4.** **ИЗПЪЛНИТЕЛЯТ** гарантира нормалното функциониране на медицинското оборудване, указано в Приложение № 1 при спазване на условията, описани в инструкцията за употреба на стоката и гаранционната карта.

**8.5.** Заявката на **ВЪЗЛОЖИТЕЛЯ** за отстраняване на възникнала повреда по време на гаранционния срок на медицинското оборудване прави по телефон и писмено по факс.

**8.6.** Заявката трябва да съдържа информация за: повреденото медицинско оборудване, часа и датата, когато е констатирана повредата и вероятния характер на повредата.

**8.7. ИЗПЪЛНИТЕЛЯТ** се задължава при възникнала повреда по време на гаранционния срок на медицинско оборудване, в срок до 2 часа в периода от 08, 00 ч. - 17, 00 часа и до 8 часа в периода от 17, 00 ч. - 08, 00 часа, почивните и празничните дни, след получаване на устна и/или писмена заявка от страна на Възложителя, да изпрати определеното от него лице, което да констатира повредата.

**8.8.** Срокът за отстраняване на повредата по време на гаранционния срок на медицинското оборудване е до 48 (четиридесет и осем) часа, след извършване на диагностиката и констатиране на проблема, а ако е необходим по-дълъг срок той се определя в двустранен протокол, в който се посочватпричините за това. В този случай **ИЗПЪЛНИТЕЛЯТ** предоставя за временно ползване (до отстраняване на повредата) функционално еквивалентно оборотно устройство от същия вид и качество.

**8.9.** Когато е необходим ремонт в сервиз на **ИЗПЪЛНИТЕЛЯ,** транспортът на оборудването до сервиза и обратно е за сметка на **ИЗПЪЛНИТЕЛЯ**.

**8.10.** В случай, че се установят скрити недостатъци, за които **ИЗПЪЛНИТЕЛЯТ** е бил уведомен в рамките на гаранционния срок, той е длъжен да отстрани или замени некачественото оборудване, устройство или част с ново, със същите или по-добри характеристики, ако недостатъкът го прави негодно за използване по предназначение. Всички разходи по замяната са за сметка на **ИЗПЪЛНИТЕЛЯ.**

**IX. ГАРАНЦИЯ ЗА ИЗПЪЛНЕНИЕ**:

**9.1.** При сключване на Договора, **ИЗПЪЛНИТЕЛЯТ** представя Гаранция за изпълнение на Договора („Гаранция за изпълнение“) в размер на ……………. (………......................) лева, представляващи 5 % (пет) процента от неговата обща стойност, без ДДС. Гаранцията за изпълнение се представя в една от следните форми:

а) парична сума, внесена по посочена от **ВЪЗЛОЖИТЕЛЯ** банкова сметка;

б) безусловна неотменяема банкова гаранция; или

в) застраховка, която обезпечава изпълнението чрез покритие на отговорността на **ИЗПЪЛНИТЕЛЯ**.

**9.2.** Гаранцията за изпълнение следва да е със срок на валидност от датата на влизане в сила на Договора до най-малко 30 /тридесет/ дни след изтичането на срока на договора.

**9.3.** Гаранцията за изпълнение се усвоява изцяло или частично от **ВЪЗЛОЖИТЕЛЯ** в случай на неизпълнение на задълженията на **ИЗПЪЛНИТЕЛЯ** за частта, съответстваща на неизпълнението. **ВЪЗЛОЖИТЕЛЯТ** има право да усвои Гаранцията за изпълнение, без това да го лишава от правото да търси обезщетение за вреди, надвишаващи получената сума по Гаранцията за изпълнение.

**9.4.** При липса на възражения/претенции във връзка с изпълнението на Договора от страна на **ВЪЗЛОЖИТЕЛЯ**, той освобождава Гаранцията за изпълнение (връща паричната сума/оригинала на издадената банкова гаранция/застраховка) в срок от 30 дни след приключване на изпълнението или изтичане срока на Договора, без да дължи лихви за периода, през който Гаранцията за изпълнение е престояла при него (в случай че е под формата на парична сума). Ако **ИЗПЪЛНИТЕЛЯТ** е представил парична сума като гаранция за изпълнение, същата ще бъде преведена по посочената в офертата на ИЗПЪЛНИТЕЛЯ банкова сметка. Ако **ИЗПЪЛНИТЕЛЯТ** е представил банкова гарация за изпълнение, то е необходимо да се яви в отдел „Финансово-счетоводен” на УМБАЛ „Света Екатерина” ЕАД за получаване на оригинала й.

**9.5 ВЪЗЛОЖИТЕЛЯТ** освобождава 20 (двадесет) процента от внесената от **ИЗПЪЛНИТЕЛЯ** гаранция за добро изпълнение/или ………. лева / в срок от 5 работни дни от извършване на плащането при условията на т. 3.3. от настоящия Договор.

**9.6. ВЪЗЛОЖИТЕЛЯТ** задържа 80 (осемдесет) процента от гаранцията/или …………………. лева/ за изпълнение за обезпечаване на гаранционния срок на оборудването.

**9.7.** **ВЪЗЛОЖИТЕЛЯТ** освобождава сумата по т. 9.6 в срок от 5 работни дни от изтичането на гаранционния срок на оборудването.

**9.8.** Разходите по откриване, поддържане, подновяване и обслужване на Гаранцията за изпълнение са за сметка на **ИЗПЪЛНИТЕЛЯ.**

**9.9.** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните, относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ**, той може да пристъпи към усвояване на гаранцията за изпълнение.

**Х. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ**:

**10.1. ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ:**

**10.1.1**. за явни недостатъци:

а) при доставяне на стоки не от договорения вид, посочен в Приложения № 1 и Приложение № 2 от настоящия договор, включително и със срок на годност по-кратък от 80 % от обявения от производителя срок на годност;

б) за неспазени условия и ред при транспортирането им;

в) за количество, което не отговаря на договореното;

г) при нарушена цялост и опаковки;

**10.1.2.** при съмнения в качеството на медицинските изделия.

**10.2.1.** Рекламации за явни недостатъци на стоките в случаите по т. 10.1.1., б. „а“, „б“, „в“ и „г“ се правят в деня на доставката на стоката, като в приемо-предавателния протокол се вписва установения явен недостатък.

**10.2.2.** Рекламации относно качеството и скрити дефекти се правят в 5 /петдневен/ срок от откриването им.

**10.3.** При рекламация за явни недостатъци **ИЗПЪЛНИТЕЛЯТ** е длъжен в срок до 24 часа от получаване на приемо-предавателния протокол да достави за своя сметка договорените стоки на мястото на доставяне.

**10.4.** При съмнение в качеството на медицинските изделия **ИЗПЪЛНИТЕЛЯТ** е длъжен в срок до 24 часа от получаването на писменото уведомление да достави други стоки от същия вид с необходимото качество.

**XI. ОТГОВОРНОСТИ ПРИ НЕИЗПЪЛНЕНИЕ, НЕУСТОЙКИ**:

**11.1.** За забавено изпълнение на задълженията си по възложената доставка или част от нея в договорения срок, продължило:

 а) до 7 /седем/ календарни дни, **ИЗПЪЛНИТЕЛЯТ** дължи неустойка в размер на 10 /десет/ % от цената на съответната стока;

 б) над 7 /седем/ календарни дни, **ИЗПЪЛНИТЕЛЯТ** дължи неустойка в размер на 20 /двадесет/ % от цената на съответната стока.

Неустойките по б. а) и б) се начисляват от деня, следващ деня на неизпълнението, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

 **11.2.** При забава на монтажа, пускането в експлоатация на мед. оборудване, **ИЗПЪЛНИТЕЛЯТ** дължи неустойка в размер на 10 /десет/ % от цената на съответната стока. Неустойката се начислява от деня, следващ деня на неизпълнението, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

**11.3.** В случаите, когато **ИЗПЪЛНИТЕЛЯТ** не спази сроковете по т. 8.7. и т. 8.8. от договора, той дължи неустойка в размер на 5 /пет/ % от цената на съответната стока. Неустойката се начислява от деня, следващ деня на неизпълнението, а неизпълнението се брои в календарни дни. Базата за изчисляване на неустойката е стойността с вкл. ДДС на неизпълненото.

**11.4.** При неизпълнение на задължението си за плащане в договорените срокове по настоящия договор **ВЪЗЛОЖИТЕЛЯТ** дължи обезщетение в размер на законната лихва от деня на забавата.

**11.5.** При неизпълнение на задълженията на ИЗПЪЛНИТЕЛЯ по т. 10.3 и т. 10.4. се прилагат разпоредбите на т. 11.1. от настоящия договор.

**11.6.1**. Плащането на договорените и дължими неустойки се извършва чрез прихващане на насрещни парични задължения на **ВЪЗЛОЖИТЕЛЯ.**

 **11.6.2.** Прихващане може да бъде извършено и за сметка на насрещни парични задължения на **ВЪЗЛОЖИТЕЛЯ** както по този договор, така и по друг/и договор/и между същите страни.

 **11.6.3.** За извършване на прихващането **ВЪЗЛОЖИТЕЛЯТ** прави писмено изявление до **ИЗПЪЛНИТЕЛЯ.** Двете насрещни задължения се смятат за погасени до размера на по-малкото от тях от деня, в който прихващането е могло да се извърши.

 **11.6.4.** Когато в случаите по 11.6.1. и 11.6.2. сумите не са достатъчни **ИЗПЪЛНИТЕЛЯТ** превежда остатъка от дължимите неустойки в определен от **ВЪЗЛОЖИТЕЛЯ** срок и по посочената от него банкова сметка.

 **11.7.** Ако договорените и дължими неустойки не могат да бъдат издължени по реда на прихващането или не бъдат добороволно изплатени, **ВЪЗЛОЖИТЕЛЯТ** задържа част или цялата гаранция за изпълнение на договора.

 **11.8. ВЪЗЛОЖИТЕЛЯТ** има право и на обезщетение за претърпените вреди, когато те надхвърлят размера на договорената неустойка.

**XII. ФОРСМАЖОР**:

 **12.1.** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.

 **12.2.** Страната, която се позове на обстоятелство от извънреден характер по смисъла на предходната т. 12.1., което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване **ИЗПЪЛНИТЕЛЯТ** дължи неустойка, съгласно раздел ХІ от настоящия договор, както и обезщетение за настъпилите от това вреди.

**12.3.** Отношенията между страните по повод неизпълнение на задължение/задължения, причинено от непреодолима сила, се уреждат съгласно гражданското законодателство на Република България.

**12.4.** Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

**ХIII. СПОРОВЕ**:

**13.1.** Възникналите през времетраене на договора спорове и разногласия между страните се решават чрез преговори между тях.

**13.2.** В случай на непостигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентният съд по реда на ГПК.

**ХIV. СЪОБЩЕНИЯ**:

 **14.1.** Всички съобщения между страните, свързани с изпълнението на този договор, са валидни, ако са направени в писмена форма и са подписани от определените длъжностни лица от Изпълнител и Възложител.

 **14.2**. За дата на съобщението се смята:

 а) датата на предаването – при ръчно предаване на съобщението;

 б) датата на пощенското клеймо на обратната разписка – при изпращане по пощата;

 в) датата на приемането – при изпращане по телефакс.

 **14.3.** За валидни адреси на съобщения, свързани с настоящия договор, се смятат:

**„..............................”** **УМБАЛ „СВЕТА ЕКАТЕРИНА” ЕАД**

**................................ гр. София - 1431**

**бул. „Пенчо Славейков” № 52А**

**................................**

 **14.4**. При промяна на адреса, съответната страна е длъжна да уведоми другата в срок от 3 работни дни за промяната.

**XV. ДРУГИ УСЛОВИЯ**:

**15.1.** Нито една от страните няма право да прехвърля правата и задълженията, произтичащи от този договор, на трета страна, освен в случаите, посочени в ЗОП.

**15.2.** Настоящият Договор може да бъде изменян с писмено допълнително споразумение при условията на чл. 116, от Закона за обществените поръчки, а именно:

**15.2.1.** при условията на чл. 116, ал. 1, т. 1 и 2 от Закона за обществените поръчки: при изменение (намаляване) цените на медицинските изделия (медицинското оборудване)

**15.3.** Настоящият договор се прекратява:

**а)** с изтичане на гаранционния срок на медицинското оборудване;

 **б)** по взаимно съгласие на страните, изразено писмено;

**в)** от Възложителя при условията на чл. 118 от Закона за обществените поръчки;

**г)** без предизвестие от страна на **ВЪЗЛОЖИТЕЛЯ:**

- по реда на чл.73 от ППЗОП;

- в случаите, когато **ИЗПЪЛНИТЕЛЯТ** не изпълни точно някое от задълженията си по договора;

- в случаите, когато **ИЗПЪЛНИТЕЛЯТ** използва подизпълнител, който е различен от този, посочен в офертата му;

- в случаите, когато **ИЗПЪЛНИТЕЛЯТ** бъде обявен в несъстоятелност или когато е в производство по несъстоятелност или ликвидация;

 **15.4.** За всички неуредени въпроси във връзка със сключването, изпълнението и прекратяването на този договор, се прилагат разпоредбите на Търговския закон и на Закона за задълженията и договорите, и останалото действащо в Р. България законодателство.

 **15.5.** Неразделна част от настоящия договор са следните приложения:

Приложение № 1 – Спецификация по наименование, мярка, производител, търговско наименование, каталожен номер, модел, количество и единична цена на стоката, компоненти, пълната окомплектовка и консумативи на медицинското оборудване;

Приложение № 2 – Техническо предложение на**ИЗПЪЛНИТЕЛЯ**за изпълнение на поръчката**.**

Приложение № 3 –Ценово предложение на **ИЗПЪЛНИТЕЛЯ**.

Приложение № 4 – Техническа спецификация на **ВЪЗЛОЖИТЕЛЯ.**

Настоящият договор се състави и подписа в два еднообразни екземпляра - по един за всяка от страните.

**ЗА ИЗПЪЛНИТЕЛЯ: ЗА ВЪЗЛОЖИТЕЛЯ:**

 **проф. д-р Г. Начев, д.м.н.**

 **Изпълнителен директор**